kardosdrur/scandi-wiki huggingface dataset:
Heiress of Valentina

"Heiress of Valentina" er en sang skrevet af det danske elektro-rock-band Dúné. Det er femte og sidste single fra gruppens andet studiealbum Enter Metropolis fra 2009. Heiress of Valentina udkom som single den 11. maj 2010, samtidig med EP'en Leaving Metropolis hvor den er første af seks spor. Selve albummet, Enter Metropolis, blev udgivet i Europa den 14. august 2009, mens det blev tilgængelig i Danmark den 29. august samme år.

Sangen er ifølge bandet en fortsættelse af nummeret "Go Go Valentina" fra debutalbummet We Are In There You Are Out Here fra 2007. Den handler kort sagt om om en ung pige der kommer ud i noget snavs. Politikens anmelder Kim Skotte skrev om sangen: 

1. juli 2010 udkom videoen til singlen. Den er instrueret af Mattias Kolstrups storebror Jeppe Kolstrup, og blev filmet over to nætter i maj måned i København.

I 2010 blev "Heiress of Valentina" blandt de mest 20 spillede numre på radiostation DR P3, og blev på den baggrund i januar 2011 nomineret til P3 Lytterhittet ved P3 Guld.

Den svenske DJ Alesso (Alessandro Lindblad) udkom 13. marts 2011 med et remix af sangen, under genren progressive house. Dette remix blev efterfølgende taget med på den verdenskendte DJ Tiëstos verdenstour.

Produktion 
Sangen blev ligesom resten af Enter Metropolis indspillet i Hansen Studios i Ribe.

Personel

Musikere 
 Sang: Dúné og Mattias Kolstrup
 Kor: Cecilie Dyrberg, Ole Björn Sørensen og Piotrek Wasilewski
 Keyboards: Ole Björn Sørensen
 Synthesizer: Cecilie Dyrberg og Ole Björn Sørensen
 Guitar: Cecilie Dyrberg, Danny Jungslund og Simon Troelsgaard
 El bas: Piotrek Wasilewski
 Synthesizer bas: Piotrek Wasilewski
 Trommer: Malte Aarup-Sørensen

Produktion 
 Producer: Mark Wills og Dan Hougesen
 Programmering: Ole Björn Sørensen, Cecilie Dyrberg og Mark Wills
 Komponist: Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski og Malte Aarup-Sørensen
 Tekst/forfatter: Mattias Kolstrup og Piotrek Wasilewski

Referencer

Eksterne henvisninger 
 Dúnés officielle hjemmeside  
 

Singler fra 2010
Dúné-sange
Please Bring Me Back

"Please Bring Me Back" er en sang skrevet af det danske elektro-rock-band Dúné. Det er fjerde single fra gruppens andet studiealbum Enter Metropolis fra 2009. Let Go Of Your Love udkom som single den 12. januar 2010. Selve albummet blev udgivet i Europa den 14. august samme år, mens det blev tilgængelig i Danmark den 29. august. B-siden på singlen indeholder nummeret "Remember", som er et bonusnummer på studiealbummet.

Sangen er et af de mere rolige på pladen, og er skrevet som en hyldets til bandets oprindelige hjemby Skive. Flere gange har Dúné fremført nummeret til live koncerter i selskab med et 4-personers stryger ensemble.

Produktion 
Sangen blev ligesom resten af Enter Metropolis indspillet i Hansen Studios i Ribe.

Personel

Musikere 
 Sang: Mattias Kolstrup
 Kor: Cecilie Dyrberg, Ole Björn og Piotrek Wasilewski
 Keyboards: Ole Björn Sørensen
 Synthesizer: Cecilie Dyrberg, Ole Björn og Mark Wills
 Guitar: Cecilie Dyrberg, Danny Jungslund og Simon Troelsgaard
 Bas: Piotrek Wasilewski
 Synthesizer bas: Piotrek Wasilewski
 Trommer: Malte Aarup-Sørensen
 Percussion: Malte Aarup-Sørensen
 Strengeinstrumenter: Hamburg Studio Strings

Produktion 
 Producer: Mark Wills, Dan Hougesen og Dúné.
 Programmering: Ole Björn Sørensen, Cecilie Dyrberg og Mark Wills
 Komponist: Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski og Malte Aarup-Sørensen
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  
 

Singler fra 2009
Dúné-sange
Heat

Heat har flere betydninger:

Film og tv 
 Heat (film fra 2014) - film med Jason Statham
 The Heat (film fra 2013) - film med Sandra Bullock og Melissa McCarthy
 Heat (film fra 2006) - russisk komedie film
 Heat (film fra 1996) - australsk tv-film
 Heat (film fra 1995) - actionfilm af Michael Mann, med Al Pacino, Robert De Niro og Val Kilmer
 Heat (computerspil) - computerspil fra 1995
 Heat (soundtrack) - soundtrack fra filmen i 1995
 Heat (film fra 1986) - film med Burt Reynolds 
 Heat (film fra 1972) - film med Sylvia Miles og Joe Dallesandro
 Heat (TV serie) - irsk tv serie
 "Heat" (Dark Angel) - en episode fra serien Dark Angel
 Heat (Tv kanal) - tv kanal fra Storbritannien

Musik 
 H.E.A.T - et svensk rockband
 Heat (Colder album), 2005
 Heat (Jimmy Barnes album) - album af Jimmy Barnes
 Heat (Soul for Real album) - album af Soul for Real
 Heat (EP) - EP af Beyoncé Knowles
 Heat EP: All Pain is Beat - EP af Combichrist
 Heat (Dúné) - single fra Dúné

Andet 
 HEAT - (High-Explosive Anti-Tank warhead) - Et panserbrydende projektil
Mauranger

Mauranger er et fælles navn for de små bygder Fureberg, Tveitnes, Kroka, Sundal, Austrepollen, Nordrepollen og Gjetingsdalen i Kvinnherad kommune i Vestland
fylke i Norge. Mauranger ligger langs Maurangsfjorden  i den nordlige del af Kvinnherad. Landskabet præges af nærheden til Folgefonna, mange dale og stejle fjelde. Folgefonntunnelen fra Odda under Folgefonna har gjort Mauranger mere tilgængelig, hvilket som har øget turiststrømmen til stedet. Fra Nordrepollen går den 10,4 km lange Jondalstunnelen (åbnet i september 2012) til nabokommunen Jondal. 
Vigtige erhverv er turisme, landbrug, fiskeopdræt og kraftproduktion.

Kilder og henvisninger 

 Ænes og Mauranger Bygdalags websted

Vestlands geografi
Kvinnherad
80 Years

"80 Years" er en sang skrevet af det danske elektro-rock-band Dúné. Det er fjerde og sidste single fra gruppens første studiealbum We Are In There You Are Out Here fra 2007. "80 Years" udkom som single den 30. januar 2008 i Danmark, godt seks måneder efter at albummet blev udgivet i Danmark, og tre måneder efter at albummet blev udgivet i Europa og Japan.

Sangen udkom på en maxi-single med fire forskellige versioner af nummeret. Allerede i 2007 var singlen udkommet i Tyskland, Østrig og Schweiz, hvor den indeholdte fem numre.

Musikvideoen til sangen er instrueret af Uffe Truust, og udkom i december 2007.

Produktion 
Sangen blev ligesom resten af We Are In There You Are Out Here indspillet i Popshit Recording Studio i Randers.

Personel

Musikere 
 Sang: Dúné og Mattias Kolstrup
 Kor: Cecilie Dyrberg
 Keyboards: Ole Björn Sørensen
 Synthesizer: Cecilie Dyrberg
 Guitar: Cecilie Dyrberg, Danny Jungslund og Simon Troelsgaard
 El bas: Piotrek Wasilewski
 Trommer: Malte Aarup-Sørensen
 Diverse instrumenter: Dúné

Produktion 
 Producer: Mark Wills og Dan Hougesen
 Komponist: Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski, Malte Aarup-Sørensen, Dan Hougesen og Mark Wills.
 Tekst/forfatter: Mattias Kolstrup

Sporliste 
 80 Years (Extended Radio Version) – 3:32
 80 Years (Series 700 Mix) – 3:45
 80 Years – 3:32
 80 Years (Instrumental Version) – 3:22

Referencer

Eksterne henvisninger 
 Dúnés officielle hjemmeside  
 

Singler fra 2008
Dúné-sange
Folgefonntunnelen

Folgefonntunnelen er 11.137 meter lang og er Norges tredjelængste vejtunnel. Den går gennem fjeldet under Folgefonna og forbinder Eitrheim i Odda kommune med Mauranger i Kvinnherad kommune i Vestland fylke i Norge, og er en del af riksvei 551. Den har en gennemsnitlig trafik (Ådt) på 787 (2012)

Planlægningen af tunnelen startede i 1970'erne. Folgefonntunnelen AS blev stiftet 25. juni 1987 og startede arbejdet med at få  kommuner og staten med til at gennemføre projektet. Bygningen af tunnelen startede i juni 1998 og arbejdet tog tre år. Tunnelen blev åbnet 15. juni 2001. En rejse som tidligere tog fire timer, kan nu gennemføres på ti minutter. 

Tunnelprojektet er bompengefinansieret og det koster 72 kroner for en lille bil. Betalingen sker automatisk ved hjælp af Autopas ( den norske version af BroBizz).

Se også
Jondalstunnelen

Eksterne kilder/henvisninger 

Vestlands geografi
Odda
Kvinnherad
Tunneler i Norge
A Blast Beat

"A Blast Beat" er en sang skrevet af det danske elektro-rock-band Dúné. Det er anden single fra gruppens første studiealbum We Are In There You Are Out Here fra 2007. "A Blast Beat" udkom som single den 15. maj 2007 i Danmark, godt 14 dage før albummet blev udgivet i Danmark, og seks måneder før at albummet blev udgivet i Europa og Japan.

B-siden på singlen indeholder nummeret "No Good Day To Die", som ikke er udkommet andre steder.

Musikvideoen til sangen er instrueret af Uffe Truust, og udkom i juni 2007.

Produktion 
Sangen blev ligesom resten af We Are In There You Are Out Here indspillet i Popshit Recording Studio i Randers.

Personel

Musikere 
 Sang: Dúné og Mattias Kolstrup
 Kor: Cecilie Dyrberg
 Keyboards: Ole Björn Sørensen
 Synthesizer: Cecilie Dyrberg
 Guitar: Cecilie Dyrberg, Danny Jungslund og Simon Troelsgaard
 El bas: Piotrek Wasilewski
 Trommer: Malte Aarup-Sørensen
 Diverse instrumenter: Dúné

Produktion 
 Producer: Mark Wills, Dan Hougesen og Dúné
 Komponist: Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski, Malte Aarup-Sørensen.
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  
 

Singler fra 2007
Dúné-sange
Bamse og Tyvenes by

Bamse og Tyvenes by er en svensk animationsfilm fra 2014, instrueret af Christian Ryltenius.

Medvirkende

Øvrige danske stemmer 
 Lars Thiesgaard
 Jan Tellefsen
 Jette Sievertsen
 Vibeke Dueholm
 Marie Dietz
 Oscar Dietz
 Michael Elo
 Sonny Lahey

Eksterne henvisninger 
 
Animationsfilm fra Sverige
Svenske film fra 2014
Svensksprogede film
National Reconnaissance Office

National Reconnaissance Office (NRO), er en af USAs 16 efterretningstjenester, med hovedkvarter i  Chantilly, Virginia, ca. tre kilometer syd for Washington Dulles International Airport.

NRO tilhører en af de fem store efterretningsorganisationer i USA, sammen med Central Intelligence Agency, National Security Agency, Defense Intelligence Agency og National Geospatial-Intelligence Agency.

Tjenesten varetager konstruktion , bygning, vedligehold og drift af USA's spionsatelliter samt koordinerer optagelse af billeder fra  satellitter og rekognosceringsfly  og analyserer samme.

Eksterne henvisninger 

 

USA's efterretningstjenester
Nyklassisk økonomi

Nyklassisk økonomi er en retning inden for makroøkonomi, som er karakteriseret ved at lægge vægt på vigtigheden af at have et udtrykkeligt mikroøkonomisk fundament for de makroøkonomiske modeller og på rationelle forventninger hos de økonomiske aktører. Begge dele adskiller nyklassikerne fra ældre keynesianske tankegange, men er til gengæld noget, som nyklassikerne deler med den anden hovedstrømning inden for moderne makroøkonomi, nykeynesianerne. Mens nykeynesianske modeller arbejder med pristræghed og forskellige markedsfejl, går nyklassisk makroteori imidlertid som hovedregel ud fra, at markederne er præget af fuldkommen konkurrence; der er derfor heller ikke trægheder i pristilpasningen, og der vil generelt være markedsclearing, dvs. udbud vil være lig med efterspørgsel.

Nyklassikere og neoklassikere 

Den nyklassiske skole bør ikke forveksles med neoklassisk økonomi, som er betegnelsen for en langt ældre teorihistorisk udvikling inden for den økonomiske videnskab i anden halvdel af 1800-tallet, og som i dag er fundamentet for al mainstream-makroøkonomi. Både nyklassikere og nykeynesianere bygger således på mange neoklassiske forudsætninger.

Nyklassikernes historie 

Den nyklassiske skole voksede frem i 1970'erne, ikke mindst som reaktion på keynesianske økonomers manglende evne til at forklare stagflation. En af de ledende nyklassiske økonomer var Robert Lucas, som formulerede Lucas-kritikken, der betvivlede de keynesianske modellers evne til at beskrive virkningerne af økonomisk politik korrekt. 

Efter 1970'erne blev den nyklassiske skole en stund den dominerende retning inden for makroøkonomien. Et vidnesbyrd om dette er, at en række ideer fra den nyklassiske tankegang som vigtigheden af et mikrofundament for makroøkonomien samt antagelsen om rationelle forventninger blev overtaget af den senere oppositionelle retning nykeynesianerne, som i dag sammen med nyklassikerne udgør kernen af mainstream-makroøkonomi.

Vigtige redskaber og antagelser 

En hovedtankegang i nyklassisk økonomi er, at hele økonomien antages at have en entydig ligevægt med fuld beskæftigelse, opnået gennem løn- og pristilpasning. Der er altså markedsclearing på alle markeder.

Begrebet rationelle forventninger blev oprindelig anvendt af John Muth og senere udbredt af Lucas. 

En af de mest berømte nyklassiske modeller er real business cycle-modellen (RBC-modellen) udviklet af nobelpristagerne Edward C. Prescott and Finn E. Kydland. Real business cycle-teori og nyklassisk makroteori er derfor omtrent synonyme. I denne tankegang forklares konjunkturfluktuationer med korterevarende udsving i produktiviteten, dvs. stød til økonomiens udbudsside. Den lavere produktivitet medfører en lavere realløn, hvilket igen medfører lavere arbejdsudbud og beskæftigelse. Dermed kan udsvingene i beskæftigelsen forklares ud fra nyklassisk tankegang forklares af sådanne udbudsstød.

Kilder

Eksterne henvisninger 
 

 Hoover, K. (2008): New Classical Macroeconomics. I: Henderson, D.R. (red.): Concise Encyclopedia of Economics. Library of Economics and Liberty, Indianapolis. Hentet 5. november 2013.

Makroøkonomi
Skřítek højmose

Skřítek højmose (Skřítek betyder "alf", så området hedder altså "Alfemosen") er et nationalt Naturreservat på et areal af 166,65 ha, som ligger i nærheden af landsbyen Sobotín i distriktet Šumperk i det nordøstlige Tjekkiet. Området administreres af Agentura ochrany přírody a krajiny ČR (en specialiseret administration i Tjekkiet, som varetager naturpleje, særligt i beskyttede områder og fuglereservater). 

Området blev erklæret naturreservat i 1955. Årsagen til denne beskyttelse er, at man ønsker at beskytte højmoser af hængemosetypen med dens særprægede planter og dyr.

Geologi 
Geologisk falder dette område ind under Silesikum (bjergene i det nordøstlige Mähren). De blev dannet under den hercynske foldning i Kul- og Permtiden og var en del af de seneste 100 millioner års alpine foldning. Området er opdelt i en vestlig og en østlig hævning. Dette bjergområde er kendetegnet ved metamorfe sedimenter fra Devontiden med omdannet og almindelig skifer og ældre gnejser.

Flora 

På stedet findes først og fremmest mange moser med granbevoksninger, som er op til 160 år gamle. Desuden er der mange af Karpatisk Birk (Betula pubescens subsp. carpatica), og indplantede Bjerg-Fyr (Pinus mugo). Underskoven er domineret af tørvemos (Sphagnum spp.) og repræsentanter for slægten Star (Carex). 

Konkret kan man finde en Grå Star (Carex canescens), Almindelig Star (Carex nigra), Hirse-Star (Carex panicea) Næb-Star (Carex rostrata) og Tue-Kæruld (Eriophorum vaginatum). Desuden findes der Almindelig Blåtop (Molinia caerulea), Blå Sumpstjerne (Swertia perennis), Østrigsk Gemserod (Doronicum austriacum), en art af Stormhat (Aconitum callibotryon), en underart af Hvid Foldblad (Veratrum album subsp. lobelianum), Hjertebladet Fliglæbe (Listera cordata) og Ægbladet Fliglæbe (Listera ovata).

På tørveenge kan man finde Eng-Nellikerod (Geum rivale), en underart af Høgeskæg (Crepis mollis subsp. Hieracioides) og mange flere.

Fauna 
Blandt de store, fredede arter, der forekommer i dette område, findes sort stork (Ciconia nigra), bjergsalamander (Triturus alpestris), skovfirben (Zootoca vivipara), skrubtudse (Bufo bufo) og perleugle (Aegolius funereus). Men stedet er også betydningsfuldt på grund af de hvirvelløse dyr især myreslægten (Formica) f.eks håret skovmyre (Formica lugubris). Yderligere forskning er foretaget i edderkopper (Araneida). I denne gruppe findes sjældne, nordlige arter som Latithorax faustus og Mengea warburtoni.

Naturbeskyttelse 

Det nationale naturreservat med dets mange, små beskyttede områder beskytter lav-voksesteder og artsdiversitet. Men denne naturtype med vådområder, moser, granskove og enge over højtliggende grundvand er frodig og meget velbevaret, og det skaber et tilflugtssted for mange sjældne arter af både planter og dyr. De oprindelige skove er langsomt begyndt at nedbrydes, og nogle steder har man plantet grantræer. Skovene er klassificeret som skove med særlige formål.

Naturreservatet ligger tæt på vej E 11, som danner dets vestlige grænse. Vandrestien langs den nordlige grænse er meget populær, og den er travlt besøgt hele året.

Noter 

Naturbeskyttelse i Tjekkiet
Moser
Jondalstunnelen

Jondalstunnelen er en vejtunnel mellem Nordrepollen,  Mauranger i Kvinnherad kommune til Torsnes i Jondal kommune i Vestland fylke i Norge. Tunnelen åbnede for trafik 7. september 2012,  et år før aftalt i kontrakten . Jondalstunnelen er med sine 10 km den næstlængste tunnel i Hordaland, kun Folgefonntunnelen på 11.150 meter er længere. Projektet Jondalstunnelen omfatter også Torsnestunnelen på 580 meter, et stykke hovedvej i Nordrepollen på 540 meter og et stykke hovedvej i Jondal på 1.485 meter.

Statens vegvesen underskrev 24. juni 2009 kontrakt med entreprenøren Kruse Smith AS om bygning af tunnelen, og arbejderne med tunnelen startede i oktober 2009. Tunnelen fik gennembrud 3. november 2011. Den blev beregnet til at koste 886 mill. kroner. 

Tunnelen knytter kommunerne på og omkring Folgefonnhalvøen tættere sammen. I sammenhæng med Folgefonntunnelen vil tunnelen kunne give grundlag for Europavej E134 som stamvej mellem Oslo og Bergen. Vejen er 40 kilometer kortere end alternative vintersikre veje (E16) mellem de to største byer i Norge; dertil er der en færge (Jondal–Tørvikbygd). 
Indtil videre er vej 107 for dårlig til at bruge  som hovedvej.

Se også
Nordrepolltunnelen
Torsnestunnelen
Folgefonntunnelen

Eksterne kilder/henvisninger 

Pressemelding: Jondalstunnelen: Færdig i 2012 - koster 760 millionar kroner - Samferdelsdepartementet
 Statens vegvesens projektside for Jondalstunnelen 

Vestlands geografi
Jondal
Kvinnherad

Tunneler i Norge
Ludvig Stoud Platou

Ludvig Stoud Platou (født 28. marts 1778 i Slagelse, død 30. november 1833 i Oslo Ladegård) var en danskfødt norsk skolemand, universitetslærer og embedsmand, far till Carl Nicolai Stoud g Fredrik Christian Stoud Platou.

Platou blev student 1795, underkastede sig 1803 den befalede skoleembedseksamen og fik ansættelse ved Kristiana Katedralskole først som adjunkt, senere (1806) som overlærer. Efter Enevold Falsens død overtog han 1808 udgivelsen af det officielle blad Budstikken, der blev organ for Selskabet for Norges Vel, i hvis stiftelse han det følgende år tog ivrig del, og i hvis virksomhed han senere greb ind som en af de ledende. Efter oprettelsen af det norske universitet blev han i januar 1813 udnævnt til professor i historie og statistik; han udførte tillige en del af kvæstors forretninger. 1815 blev han ekspeditionssekretær i 4. departement (Indredepartementet) med bibehold af sin halve professorgage for at holde forelæsninger over statsøkonomi, statistik og geografi. Fra 1825 beklædte han embedet som statssekretær, hvori han 1817—21 havde været konstitueret. Blandt hans mange andre offentlige gøremål skal nævnes, at han repræsenterede Akershus Amt på Stortinget 1824. Ved sin virksomhed som redaktør af de forskellige rækker af Budstikken og af de tidsskrifter, Selskabet for Norges Vel udgav, som frugtbar lejlighedsdigter, men fornemmelig som forfatter af historiske og geografiske lærebøger, der gennem årtier dannede grundlaget for undervisningen i landets skoler, har han plads i litteraturen.

Kilder 
 

Historikere fra Norge
Statistikere fra Norge
Geografer fra Norge
Ansatte ved Oslo Universitet
Embedsmænd fra Norge
Lærebogsforfattere
Faglitterære forfattere fra Norge
Digtere fra Norge
Danskere i 1700-tallet
Nordmænd i 1800-tallet
Personer fra Slagelse
Ludvig Stoud
Alumni fra Københavns Universitet
Everlasting Night

"Everlasting Night" er en dance pop-sang af den australske sanger Dannii Minogue. Udover Minogue er sangen skrevet af Mark Percy, Tim Lever, Terry Ronald og Ian Masterson. Sangen er ligeledes produceret af Ian Masterson.

Sangen blev udgivet som single i første kvartal af 1999 i Australien og nåede nummer 42 på ARIA Charts. 

Oprindeligt blev sangen skrevet i 1995. Det skete da Minogue arbejdede på materiale til et nyt album og indspillede sangen med sine mangeårige samarbejdspartnere Ian Masterson og Terry Ronald. Siden udgivelsen er sangen blevet en favorit af blandt hendes homoseksuelle fans.

Formater og sporliste 
CD single
 "Everlasting Night" (Radio Edit) – 4:11
 "Everlasting Night" (Extended Mix) – 9:04
 "Everlasting Night" (Trouser Enthusiasts Burnt Angel Mix) – 9:58

Hitlister

Eksterne henvisninger 
Officielle tekst 

Dannii Minogue-sange
Singler fra 1999
Carl Nicolai Stoud Platou

Carl Nicolai Stoud Platou (født 26. juni 1809 i Kristiania, død 11. september 1888 i Bergen) var en norsk embedsmand, søn af Ludvig Stoud Platou. 

Platou blev student 1827 og cand. jur. 1832. Han indtrådte det følgende år som kopist i Justitsdepartementet, hvor han 1839 blev fuldmægtig, var 1844—46 brigadeauditør i Kristiansand, derefter 1846—53 assessor i Bergens Stiftsoverret og blev det sidstnævnte år borgmester i Kristiansand. Fra 10. maj 1860 til sin død var han borgmester i Bergen. Som første magistratsperson i de nævnte to 
byer indlagde han sig betydelige fortjenester af kommunalvæsenets udvikling, og flere reformer skyldtes hans kraftige 
initiativ og energiske arbejde. 

Platou repræsenterede Kristiansand på Stortingene 1857 og 1858. Han udgav 1831 i faderens navn en kortfattet jordbeskrivelse for almueskoler, der udkom i en mængde — i i alt 14 — udgaver, de sidste i hans eget navn. Til det historiske samleværk Norske Samlinger, I—II, meddelte han en del af korrespondancen mellem Frederik VI og prins Christian August fra 1807—09 samt W.F.K. Christies dagbog under Rigsforsamlingen på Eidsvold fra 10. april til 11. maj 1814. Han var 1848—53 medredaktør af Bergenske Blade.

Kilder 
 

Embedsmænd fra Norge
Borgmestre i Oslo
Stortingsrepræsentanter
Nordmænd i 1800-tallet
Personer fra Oslo
Carl Nicolai Stoud
Salmonsens
C.F. Wadskiær

Christian Frederik Wadskiær (født 1713 på Ørslevkloster i Jylland, død 5. november 1779 i København) var en dansk litterat. 

Som student (1730) måtte den fattige unge mand tage mod, hvad der tilbød sig, og hans vistnok gode evner og ikke dårlige kundskaber, særlig i sprog, blev lidt efter lidt omsatte i litterær småmønt. 1738—40 redigerede han Wielandts Lærde Tidender, men særlig knyttede han dog sit navn til lejlighedspoesien og er næsten bleven det typiske eksempel på "poeten i Aabenraa". Hans lethed at finde ord fik han særlig anvendelse for i sine talrige lykønskningsdigte til kongehuset (Prindsen jeg spaaede, blev til en Prindsesse — Christian den Syvende kommer dog nok og så videre) og til adelige beskyttere, som da også skaffede den lidet kvalificerede mand, der en overgang havde været lærer ved det nye akademi i Sorø, en professorpost ved universitetet og stillingen som censor. Hensynet til brødet var dog både for ansøgeren og for bortgiveren her det ledende. De fleste af Wadskiærs digte er udgivne i enkelttryk (Forandrings Skueplads paa Amalienborgs Lueplads, Det afgudiske Lejre og kristelige Lethraborg, og så videre); en del har han samlet i en Liden Samling af udvalgte Vers (1743). Et udvalg af Wadskiærs poesier er udgivet af Hans Brix og Anker Jensen (1915).

Kilder

Eksterne henvisninger 
 C.F. Wadskiær på Dansk Forfatterleksikon

Digtere fra Danmark
Dansksprogede forfattere fra Danmark
Ansatte ved Københavns Universitet
Danskere i 1700-tallet
Personer fra Skive